### Beslutning

Kim Poulsen med bemærkning, at byrådet i sit møde den 10. juni 2020 har vedtaget Magistratens indstilling i overensstemmelse med erklæring fra Økonomiudvalget af 3. juni 2020.

### Resumé

Med indstillingen nedsætter byrådet et opgaveudvalg efter Styrelseslovens § 17, stk. 4. Udvalget består af fem byrådsmedlemmer og skal afslutte sit arbejde senest i første kvartal af 2021.

Formålet med udvalgets arbejde er samlet set at skabe de bedst mulige vilkår for byrådet til at sætte retning for byens udvikling. Udvalgets opgave bliver at evaluere og fremsætte forslag og anbefalinger til byrådet angående:

1. Byrådets rammer med særligt fokus på politikudvikling i de faste udvalg samt anvendelsen af anvendelsen af opgaveudvalg
2. Borgernes formelle og uformelle muligheder for indflydelse.
3. Introduktion af nyt byråd

### Indstilling

Det indstilles:

At 1) Byrådet nedsætter et midlertidigt opgaveudvalg med opgaver og tidsplan som beskrevet i denne indstilling.

At 2) Byrådet udpeger de nævnte fem byrådsmedlemmer til udvalget som beskrevet i denne indstilling.

### Sagens forløb

18-05-2020 Magistraten

Fremsendes til [adresse] med bemærkning, at Magistraten i mødet den 18. maj 2020 anbefaler, at byrådet tiltræder Borgmesterens Afdelings indstilling af 11.maj 2020.

Rådmand Oskar Mogensen tog forbehold.

 27-05-2020 [adresse]
Fremsendes til Økonomiudvalget til behandling i henhold til beslutning i byrådets møde den 27. maj 2020.
 03-06-2020 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling med bemærkningen om, at opgaveudvalget i deres arbejde inviterer byrådsmedlemmer ind, som sidder i deres første valgperiode.

Nicoline Thygesen var forhindret i at deltage i udvalgets behandling af sagen.

 10-06-2020 [adresse]
Kim Poulsen med bemærkning, at byrådet i sit møde den 10. juni 2020 har vedtaget Magistratens indstilling i overensstemmelse med erklæring fra Økonomiudvalget af 3. juni 2020.